ซีพีออลล์โยนขาดทุนโลตัส
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

จีนให้แม่ไตรมาส3รับเงินสด4พันล้านเซเว่นฯเสียหายแค่50สาขา
โพสต์ทูเดย์ — CPALL ปิดทางเสี่ยงขาดทุน ให้สิทธิซีพีแปลงหุ้นกู้โสตัสจีนทั้งหมด ไตรมาส 3 กระแสเงินสดเพิ่มทันที 4,100 ล้าน
นายเกรียงชัย บุญโพธิ์อภิชาติ ผู้ช่วยกรรมการผู้จัดการการเงินและนักลงทุนสัมพันธ์ บริษัท ซีพี ออลล์ (CPALL) เปิดเผยว่า ไตรมาส 3 บริษัทอาจมีกระแสเงินสดเข้ามา 4,100 ล้านบาท หากผลการประชุมวิสามัญผู้ถือหุ้นวันที่ 29 มิ.ย.นี้มีมติให้ซีพีกรุ๊ป ซึ่งเป็นบริษัทแม่ใช้สิทธิแปลงสภาพหุ้นกู้ทั้งหมดของ China Tai Enterprises Inter national Limited (CTEI) จำนวน 3,897 ล้านหุ้น ราคาหุ้นละ 0.248 เหรียญฮ่องกง หรือคิดเป็นเงิน 4,100 ล้านบาท ทำให้บริษัทไม่ต้องรับรู้ผลขาดทุนจากการลงทุนในโลตัสจีนอีกต่อไป 
ทั้งนี้ บริษัทเพิ่มวาระนี้ขึ้นมาหลังจากการประชุมครั้งก่อนไม่ผ่าน ผู้ถือหุ้นอนุมัติกว่า 74% แต่ไม่ถึงเกณฑ์ที่กำหนดไว้ 75% ซึ่งเป็นความผิดพลาดทางเทคนิคที่งดออกเสียงส่วนใหญ่ แต่ตอนนี้มั่นใจว่าจะผ่านไปได้ เพราะได้คุยกับกองทุนต่างๆ แล้ว
ด้านบทวิเคราะห์ของบริษัทหลักทรัพย์ ทรีนีตี้ ระบุว่า มีมุมมองค่อนข้างเป็นกลางกับประเด็นนี้ แม้ CPALL รับกระแสเงินสดเข้ามาทันที และลดความเสี่ยงในการถือครองหุ้นกู้แปลงสภาพของ CTEI แต่ข้อเสียคือ CPALL มีผลขาดทุนทางบัญชีประมาณ 1,700 ล้านบาท หรือคิดเป็น 0.38 บาทต่อหุ้น อย่างไรก็ตาม ยังไม่เป็นที่แน่ชัดว่าจะต้องรับรู้ขาดทุนผ่านงบกำไรขาดทุนหรือไม่ โดยอาจจะใช้วิธีรับรู้โดยตรงผ่านส่วนของผู้ถือหุ้นแทน
สำหรับผลกระทบจากเหตุการณ์รุนแรงทางการเมืองเมื่อเดือน พ.ค.ที่ผ่านมา นายเกรียงชัย กล่าวต่อว่า เซเว่นอีเลฟเว่นได้รับความเสียหายทั้งหมด 50 สาขา แต่ไม่มีผลกระทบกับรายได้ไตรมาส 2 และเป้าหมายรายได้ปี 2553 ที่คาดว่าจะเติบโต 1015% จากปีก่อนที่ 1.17 แสนล้านบาท เพราะความเสียหายน้อยมาก หรือไม่ถึง 1% ของยอดขายทั้งปี และคาดว่าใช้งบซ่อมแซมสาขาละไม่เกิน 1 ล้านบาท เพราะประกันภัยครอบคลุม
“ฝ่ายบัญชีกำลังประเมินความเสียหาย ซึ่งทางบริษัทได้ทำประกันจลาจลและประกันก่อการร้ายในพื้นที่บางส่วนไว้ตั้งแต่เกิดวิกฤตการเมืองใน 23 ปีที่ผ่านมา” 
นอกจากนั้น บริษัทยังเดินหน้าขยายสาขาต่อเนื่อง รวมถึงการสร้างคลังสินค้าเพิ่ม โดยคาดว่าตั้งอยู่ในภาคเหนือ 1 แห่ง หลังจากเปิดที่สุราษฎร์ธานีแล้ว และกำลังก่อสร้างที่ขอนแก่น ซึ่งคาดว่าจะเริ่มดำเนินการได้ในไตรมาส 4 โดยงบก่อสร้างทั้ง 3 แห่งอยู่ที่ 1,500 ล้านบาท